KOMISIJOS SPRENDIMAS
2007 m. vasario 14 d.
iš dalies keičiantis Sprendimą 2005/692/EB dėl tam tikrų apsaugos priemonių, susijusių su paukščių gripu Pietų Korėjoje
(pranešta dokumentu Nr. C(2007) 410)
(Tekstas svarbus EEE)
(2007/99/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. liepos 15 d. Tarybos direktyvą 91/496/EEB, nustatančią gyvūnų, įvežamų į Bendriją iš trečiųjų šalių, veterinarinio patikrinimo organizavimo principus ir iš dalies keičiančią Direktyvas 89/662/EEB, 90/425/EEB ir 90/675/EEB (1), ypač į jos 18 straipsnio 7 dalį,
atsižvelgdama į 1997 m. gruodžio 18 d. Tarybos direktyvą 97/78/EB, nustatančią principus, reglamentuojančius iš trečiųjų šalių į Bendriją įvežamų produktų veterinarinių patikrinimų organizavimą (2), ypač į jos 22 straipsnio 6 dalį,
kadangi:
(1)
Po paukščių gripo epidemijos protrūkio, kurį pirmiausiai 2003 m. gruodžio mėn. pietryčių Azijoje sukėlė didelio patogeniškumo viruso štamas H5N1, Komisija patvirtino kelias su paukščių gripu susijusias apsaugos priemones. Tos priemonės - tai visų pirma 2005 m. spalio 6 d. Komisijos sprendimas 2005/692/EB dėl tam tikrų apsaugos priemonių, susijusių su paukščių gripu keliose trečiosiose šalyse (3).
(2)
2006 m. lapkričio 25 d. Pietų Korėja patvirtino paukščių gripo epidemijos protrūkį viename šalies pietuose esančiame paukštyne, kurį sukėlė didelio patogeniškumo viruso štamas H5N1.
(3)
Remiantis galiojančiais Bendrijos teisės aktais, Pietų Korėja į Bendriją gali eksportuoti tik žaliavą naminių gyvūnėlių maistui ir neapdorotą pašarinę žaliavą, kurioje yra bet kokių naminių paukščių dalių, žmonių maistui skirtus kiaušinius ir visų medžiojamų paukščių neapdorotus trofėjus.
(4)
Atsižvelgiant į pavojų gyvūnų sveikatai, jei labai patogeninio paukščių gripo sukėlėjas patektų į Bendriją, reikėtų nedelsiant imtis priemonių sustabdant šių produktų importą iš Pietų Korėjos.
(5)
Todėl Sprendimą 2005/692/EB reikėtų atitinkamai iš dalies pakeisti.
(6)
Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2005/692/EB 3 straipsnis pakeičiamas taip:
„3 straipsnis
Valstybės narės sustabdo tokių produktų importą iš Malaizijos ir Pietų Korėjos:
a)
žaliavos naminių gyvūnėlių maistui ir neapdorotos pašarinės žaliavos, kurioje yra bet kokių naminių paukščių dalių;
b)
žmonių maistui skirtų kiaušinių bei
c)
visų medžiojamų paukščių neapdorotų trofėjų.“
2 straipsnis
Valstybės narės nedelsdamos imasi šiam sprendimui įvykdyti reikalingų priemonių ir jas paskelbia. Apie tai valstybės narės nedelsdamos praneša Komisijai.
3 straipsnis
Šis sprendimas skirtas valstybėms narėms.
Priimta Briuselyje, 2007 m. vasario 14 d.